recursal/SuperWikiNEXT-32B huggingface dataset:
**แฟนดอม** (อังกฤษ: Fandom) หรือชื่อเดิม **วิเกีย** (Wikia หรือชื่อเดิม **วิกิซิตีส์** Wikicities) คือเว็บไซต์ที่ให้บริการฟรีการใช้งานของระบบวิกิ คล้ายคลึงกับวิกิพีเดียก่อตั้งโดย จิมมี เวลส์ (ผู้ก่อตั้งวิกิพีเดีย) และ แองเจลา บีสลีย์ (Angela Beesley) ในปี พ.ศ. 2547 (ค.ศ. 2004) และบริหารงานโดยบริษัทวิเกีย เว็บโฮสต์ติงฟรีซึ่งคล้ายคลึงกับ จีโอซิตีส์ (Geocities) ที่เป็นเว็บโฮสท์ให้บริการสร้างโฮมเพจฟรี วิกิซีตีส์ให้บริการฟรีสำหรับผู้เขียนและผู้อ่าน โดยได้รับรายได้หลักจากการเก็บค่าโฆษณา ที่แสดงผลในเว็บนั้น

ผู้ใช้สามารถขอวิเกียเป็นชื่อของกลุ่มตัวเองได้โดยทำเรื่องร้องขอ ผ่านทางผู้ดูแลระบบ โดยการกำหนดขอบเขตของโครงการ ผลประโยชน์ต่อบุคคลอื่น และผู้ร่วมงาน โดยเมื่อโครงการผ่านการยอมรับจากผู้ดูแลระบบแล้ว สามารถเปิดใช้งานและสามารถเขียนเพิ่มเติมได้ทันที โดยลิขสิทธิ์ของงานเขียนทั้งหมดภายในวิเกียกำหนดให้เป็นลิขสิทธิ์แบบเสรีในแบบ GFDL ซึ่งทางผู้ก่อตั้งกลุ่มย่อยต้องยอมรับการที่จะขอเสนอเปิดโครงการนั้น เนื้อหาบางส่วนไม่สามารถนำมาใช้ในระบบวิเกียซึ่งมีกล่าวไว้ในนโยบายของเว็บไซต์ได้แก่ การเปิดวิเกีย ช่วยกันสร้างสังคมเกี่ยวกับ ยาเสพย์ติด เหล้า บุหรี่ การพนัน และสิ่งผิดกฎหมายต่าง ๆ 

วิเกียใช้โปรแกรมชื่อว่ามีเดียวิกิทำงานบนเซิร์ฟเวอร์ ลีนุกซ์ ในวันที่ 3 กุมภาพันธ์ พ.ศ. 2548 ได้มีโครงการวิกิ ครบ 100 โครงการในวิเกีย โดยในปัจจุบัน (สิงหาคม 2548) มีโครงการวิกิประมาณ 500 โครงการ ภาษาหลักที่ใช้วิเกีย ขึ้นอยู่กับทางผู้จัดตั้งแต่ละโครงการย่อยเป็นคนตัดสิน โดยการติดต่อกับส่วนกลางใช้ภาษาอังกฤษเป็นหลัก

อ้างอิง
-------

1. ↑  "Media kit". Wikia.
2. ↑  "Wikia Fan Studio FAQ".
3. ↑  "Wikia API Wiki". *api.wikia.com*.
4. ↑  "Fandom powered by Wikia".

แหล่งข้อมูลอื่น
---------------

**แฟนดอม (เว็บไซต์)** ที่โครงการพี่น้องของวิกิพีเดีย

* หาความหมายจากวิกิพจนานุกรม
* ภาพและสื่อจากคอมมอนส์
* เนื้อหาข่าวจากวิกิข่าว
* ข้อมูลจากวิกิสนเทศ
* เอกสารจากมีเดียวิกิ

* เว็บไซต์ทางการ Edit this at Wikidata
**ปีเตอร์ เดนแมน** (อังกฤษ: Peter Denman) นักแสดง นักกีฬามวย และนายแบบชาวไทยเชื้อสายจีนและอังกฤษในสังกัด สถานีวิทยุโทรทัศน์ไทยทีวีสีช่อง 3

ปีเตอร์ เป็นบุตรของนายฟิลลิป เดนแมน ชาวลิเวอร์พูล ประเทศอังกฤษ และนางนภาวรรณ เป็นคนกรุงเทพฯ

เกิดเมื่อปี พ.ศ. 2539 ที่ ประเทศไทย แต่ไปเติบโตที่ ประเทศอังกฤษ จบการศึกษาระดับมัธยมศึกษาจากโรงเรียนนานาชาติเซนต์สตีเฟ่นส์ ปัจจุบันกำลังศึกษาที่วิทยาลัยนานาชาติ มหาวิทยาลัยมหิดล (สาขาวิชาฟิสิกส์)

ปีเตอร์ก้าวเข้าสู่วงการบันเทิงด้วยการเดินแบบ เป็นพระเอกหนังโฆษณาและพระเอกมิวสิควิดีโอในเพลง **ตัวเบาเบา** ของ ดี เดอะสตาร์ และเพลง **เวลาเรามีเท่ากัน** ของวง ทรี.ทู.วัน หลังจากนั้นได้เซ็นสัญญาเป็นนักแสดงในสังกัด ช่อง 3 เป็นเวลา 3 ปี และได้แสดงละครเรื่องแรกคือ สายลับสามมิติ เมื่อปี พ.ศ. 2558 นอกจากนี้ยังได้เป็นพิธีกรภาคสนามให้กับรายการ เซย์ไฮ อีกด้วย

ในปี พ.ศ. 2561 ปีเตอร์ รับบทเป็นพระเอกหลังข่าวทาง ช่อง 3 เรื่องแรกคือ รักพลิกล็อก ซึ่งได้รับความสนใจในกลุ่มโซเชี่ยวจนได้สมญานามว่า "คุณพ่อยีราฟ" 

ทางด้างการกีฬา ปีเตอร์ได้ขึ้นชกครั้งแรกบนเวทีมวยไทยไฟท์ ในปี พ.ศ. 2562 โดยชนะน็อกคู่ต่อสู้

ผลงาน
-----

### ละครโทรทัศน์ทั้งหมดออกอากาศทางช่อง 3

| ปี | เรื่อง | บทบาท |
| --- | --- | --- |
| 2558 | สายลับสามมิติ | ตฤณ |
| 2561 | รักพลิกล็อก | พาทิศ วิชิตภากร (ทิศ) |

### ภาพยนตร์

The One You Love **(รักนี้คือเธอ) -- ระหว่างการถ่ายทำ**

### **มิวสิควีดีโอ**

| ปี | เพลง | นักร้อง | สังกัด |
| --- | --- | --- | --- |
| 2556 | ตัวเบาเบา | ดี เดอะสตาร์ | จีเอ็มเอ็มแกรมมี่ |
| 2557 | เวลาเรามีเท่ากัน | ทรี.ทู.วัน | กามิกาเซ่ |

### เพลง

* ตรงนี้มีคนที่รักเธอ (เพลงประกอบละครเรื่อง รักพลิกล็อก)

### พิธีกร

* รายการ เซย์ไฮ (Say Hi)

อ้างอิง
-------

1. ↑  เปิดวาร์ป "ปีเตอร์ เดนแมน" พระเอกสุดหล่อจาก "รักพลิกล็อก"
2. ↑  ‘ปีเตอร์ เดนแมน’ หล่อใสมาแรง เดลินิวส์
3. ↑  หล่อมั้ย? 'ปีเตอร์' พระเอกใหม่มาดผู้ดีอังกฤษ เด็กปั้นช่อง 3 ดันสุดพลัง
4. ↑  เผยตัวตนค้นหัวใจของ "ปีเตอร์ เดนแมน"
5. ↑  คุณพ่อยีราฟ
6. ↑  คุณพ่อยีราฟ
7. ↑  เวทีมวยไทยไฟท์
8. ↑  รักนี้คือเธอ[*ลิงก์เสีย*]

แหล่งข้อมูลอื่น
---------------

* อินสตาแกรม ปีเตอร์ เดนแมน
ตัวละครสมมติในนวนิยายสามก๊ก
หน้านี้เป็นชื่อบุคคลจีน นามสกุลคือ *หาน (韓)*

**ฮันเขง** มีชื่อในภาษาจีนกลางว่า **หาน ฉฺยง** (จีน: 韓瓊; พินอิน: *Hán Qióng*) เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง*สามก๊ก* เป็นบุตรชายคนที่ 3 ของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก ใช้ทวน*ฟางเทียนจี่* (方天戟) เป็นอาวุธ

ฮันเขงเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

ในนิยาย*สามก๊ก*
---------------

ฮันเขงปรากฏเป็นตัวละครในนวนิยาย*สามก๊ก*ตอนที่ 92 ตามความในนวนิยาย*สามก๊ก* เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 *ซีเชียง*) หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเขงและบุตรชายคนอื่นของฮันเต๊กอีก 3 คนคือฮันเอ๋ง (韓瑛 *หาน อิง*) ฮันเอี๋ยว (韓瑤 *หาน เหยา*) และฮันกี๋ (韓琪 *หาน ฉี*) ได้ติดตามฮันเต๊กผู้บิดามาร่วมรบด้วย

ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 *เฟิ่งหมิงชาน*) ฮันเอ๋งบุตรชายคนโตของฮันเต๊กเป็นคนแรกที่เข้ารบตัวต่อตัวกับเตียวจูล่งและถูกแทงตกม้าเสียชีวิต ฮันเอี๋ยวบุตรชายคนรองจึงขับม้าถือดาบเข้ารบกับเตียวจูล่ง ฮันเอี๋ยวสู้เตียวจูล่งไม่ได้ ฮันเขงและฮันกี๋ก็เข้าช่วยรบ ฮันกี๋ถูกเตียวจูล่งแทงตกม้า รองขุนพลในทัพฮันเต๊ํกออกไปช่วยพาตัวฮันกี๋กลับเข้าในทัพ เตียวจูล่งขับม้าไล่ตามฮันกี๋ ฮันเขงจึงฉวยโอกาสนีั้ลอบยิงเกาทัณฑ์ใส่เตียวจูล่ง 3 ดอกติดต่อกัน แต่เตียวจูล่งใช้ทวนปัดลูกเกาทัณฑ์ได้และยิงเกาทัณฑ์กลับไปถูกหน้าผากฮันเขงเสียชีวิต

ดูเพิ่ม
-------

* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

หมายเหตุ
--------

1. ↑  ตรงกับ*สามก๊ก ฉบับเจ้าพระยาพระคลัง (หน)* ตอนที่ 70

อ้างอิง
-------

1. ↑  (三子韓瓊，急挺方天戟驟馬前來夾攻。) *สามก๊ก* (*ซานกั๋วเหยี่ยนอี้*) ตอนที่ 92.
2. 1 2  "สามก๊ก ตอนที่ ๗๐". *วัชรญาณ*. สืบค้นเมื่อ September 7, 2023.`{{cite web}}`: CS1 maint: url-status (ลิงก์)
3. ↑  *สามก๊ก* (*ซานกั๋วเหยี่ยนอี้*) ตอนที่ 92.

### บรรณานุกรม

* ล่อกวนตง (ศตวรรษที่ 14). *สามก๊ก* (*ซานกั๋วเหยี่ยนอี้*), ตอนที่ 92.
**เซร์ฮิโอ โอสเมญญา** (เสียงอ่านภาษาสเปน: [ˈseɾ.xjo ozˈmeɲa]; 9 กันยายน พ.ศ. 2421 – 19 ตุลาคม พ.ศ. 2504) เป็นนักการเมืองชาวฟิลิปปินส์ ผู้ที่ได้ดำรงตำแหน่งประธานาธิบดีคนที่สามของฟิลิปปินส์ ตั้งแต่ปีพ.ศ. 2487 ถึงพ.ศ. 2489 เขาเป็นรองประธานาธิบดีของมานูเอล เอเล. เกซอน เมื่อเกซอนเสียชีวิตอย่างกะทันหันในปีพ.ศ. 2487 โอสเมญญาก็ได้ดำรงตำแหน่งแทนเมื่ออายุได้ 65 ปีกลายเป็นผู้ดำรงตำแหน่งประธานาธิบดีที่อายุมากที่สุด (ครองสถิติจนกระทั่งโรดรีโก ดูแตร์เตในวัย 71 ปี ได้รับเลือกตั้งเมื่อปีพ.ศ. 2559) เป็นผู้ก่อตั้งพรรคนาซิโอนาลิสตา โอสเมญญาเป็นชาววิซายันคนแรกที่ได้เป็นประธานาธิบดี

ก่อนที่จะได้ดำรงตำแหน่งในพ.ศ. 2487 โอสเมญญาทำหน้าที่เป็นผู้ว่าราชการจังหวัดเซบูจาก 2449 ถึง 2450 สมาชิกและประธานสภาผู้แทนราษฎรแห่งฟิลิปปินส์ตั้งแต่ 2450 ถึง 2465 และ วุฒิสมาชิกในวุฒิสภาชุดที่ 10 สิบสามปีซึ่งเขาทำหน้าที่เป็นประธานวุฒิสภาชั่วคราว ในปี 2478 ในเขาได้รับการเสนอชื่อเข้าชิงตำแหน่งประธานวุฒิสภาโดยมานูเอล เอเล. เกซอนสำหรับการเลือกตั้งประธานาธิบดีในปีนั้น ทั้งคู่ได้รับการเลือกตั้งใหม่ใน ปีพ.ศ. 2484

อ้างอิง
-------

1. ↑  Molina, Antonio. *The Philippines: Through the centuries*. Manila: University of Santo Tomas Cooperative, 1961
2. ↑  Celso G. Cabrera. "Rodriguez is Nominated as Osmeña's Running-Mate", *Manila Chronicle*, 22 January 1946, pg. 2

| * ด
* ค
* ก
ประธานาธิบดีฟิลิปปินส์ |
| --- |
| 
* เอมีลีโอ อากีนัลโด
* มานูเอล เอเล. เกซอน
* เซร์ฮิโอ โอสเมญญา
* โฮเซ เป. เลาเรล\*
* มานูเอล โรฮัส
* เอลปิดิโอ กีริโน
* รามอน แมกไซไซ
* คาร์ลอส การ์เซีย
* ดิออสดาโด มากาปากัล
* เฟอร์ดินานด์ มาร์กอส
* คอราซอน อากีโน
* ฟิเดล รามอส
* โจเซฟ เอสตราดา
* กลอเรีย อาร์โรโย
* เบนิกโน อากีโนที่ 3
* โรดรีโก ดูแตร์เต
* บองบอง มาร์กอส

 | ตราประธานาธิบดีฟิลิปปินส์ |
**หลวงพ่อพรหม ถาวโร**  (28 มีนาคม พ.ศ. 2428— 30 มกราคม พ.ศ. 2518) เป็นพระเกจิอาจารย์ชาวกรุงศรีอยุธยา อดีตเจ้าอาวาสวัดช่องแค ท่านเป็นผู้ที่มีร่างกายสูงใหญ่แบบคนโบราณ พูดน้อย มีความกล้าหาญเฉียบขาด รักษาความเป็นธรรม มีวาจาสิทธิ์ และมีบารมีสูง

ประวัติ
-------

**หลวงพ่อพรหม** เกิดเมื่อวันที่ 20 เมษายน พ.ศ. 2427 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ที่หมู่บ้านโก่งหนู ตำบลบ้านแพรก อำเภอมหาราช จังหวัดพระนครศรีอยุธยา เมื่ออายุครบบวชได้อุปสมบทที่วัดปากคลองยางเมื่อวันที่ 15 เมษายน พ.ศ. 2447 ได้รับฉายาว่า **ถาวโร** ก่อนอุปสมบทได้เรียนวิชาอาคมต่าง ๆ จากท่านอาจารย์พ่วง ซึ่งเป็นฆราวาส เมื่ออุปสมบทแล้วอาจารย์พ่วงได้พาไปฝากหลวงพ่อดำ เพื่อเรียนอสุภกรรมฐานตามวิธีขอมโบราณและวิปัสสนากรรมฐานอยู่ 4 ปี ในปีที่ 5 อาจารย์พ่วงได้พาไปฝากกับอาจารย์ปู่วอน ฆราวาสที่บ้านวังแดง อำเภอท่าเรือ จังหวัดพระนครศรีอยุธยาเพื่อเรียนวิชาอีกหลายแขนง เรียนพระธรรมวินัยเพิ่มเติมขณะเมื่อมาจำพรรษาที่"วัดเขียนลาย" หลวงพ่อเป็นผู้ที่มีศีลวัตรปฏิบัติที่งดงาม ได้ออกธุดงค์ไปยังที่ต่างๆจนถึงภูเขาช่องแค เกิดฝนตกหนัก ชาวบ้านจึงบอกให้หลวงพ่อขึ้นไปพักหลบฝนที่ในถ้ำคืนแรกได้มีเทพยดามานิมิตแนะแนวทางปฏิบัติธรรมชั้นสูงให้ ท่านจึงขออยู่ที่นี่เพื่อตอบแทนคุณ จากนั้นท่านได้เดินทางกลับไปบอกขายที่นาอันเป็นมรดกของท่าน แล้วนำเงินมาซื้อที่ดินเพื่อสร้างวัด และเป็นเจ้าอาวาสวัดช่องแค (พ.ศ. 2460 - พ.ศ. 2514) และท่านได้ลาออกจากเจ้าอาวาสเมื่อปี พ.ศ. 2514 รวมระยะเวลาที่เป็นเจ้าอาวาสได้ 54 ปี เพื่อให้พระปลัดแบ็ง ธมฺมวโร เป็นเจ้าอาวาสสืบแทน ท่านมรณภาพเมื่อวันที่ 30 มกราคม พ.ศ. 2518 ตรงกับรัชกาลของพระบาทสมเด็จพระปรมินทรมหาภูมิพลอดุลยเดช สิริอายุได้ 90 ปี 70 พรรษา แต่สังขารของท่านก็ไม่เน่าเปื่อย เส้นเกศา เล็บ และหนวดเครางอกออกมาได้

อ้างอิง
-------

1. **หนังสือรวมสุดยอดพระคณาจารย์ทั้งหมด 180 พระองค์**
2. ประวัติหลวงพ่อพรหม วัดช่องแค เก็บถาวร 2010-05-03 ที่ เวย์แบ็กแมชชีน
3. หนังสือชีวประวัติหลวงพ่อพรหม เก็บถาวร 2007-11-10 ที่ เวย์แบ็กแมชชีน
4. ประวัติหลวงพ่อพรหม ฉบับที่ 2


| ก่อนหน้า |  | หลวงพ่อพรหม ถาวโร |  | ถัดไป |
| --- | --- | --- | --- | --- |
| **ไม่มี** |  | **เจ้าอาวาสวัดช่องแค** (พ.ศ. 2460 - พ.ศ. 2514) |  | **พระครูนิวิฐธรรมวัตร (แบ็ง ธัมมวโร)** |
**ตลาดสี่มุมเมือง** เป็นตลาดกลางจำหน่ายผักและผลไม้ภายใต้การดำเนินงานของบริษัท ดอนเมืองพัฒนา จำกัด ธุรกิจของตระกูลภัทรประสิทธิ์ ซึ่งดูแลตลาดไท ตั้งอยู่บนถนนพหลโยธิน กิโลเมตรที่ 29 ตำบลคูคต อำเภอลำลูกกา จังหวัดปทุมธานี มีเนื้อที่ 453 ไร่ ตั้งอยู่ในทำเลที่มีถนนสายหลักซึ่งเชื่อมกับ จังหวัดต่าง ๆ ในภูมิภาคทั่วประเทศ 

ตลาดสี่มุมเมืองเปิดดำเนินการตั้งแต่วันที่ 1 กรกฎาคม พ.ศ. 2526 จากแผนพัฒนาเศรษฐกิจและสังคมแห่งชาติ ฉบับที่ 5 โดยรัฐบาลกำหนดให้มีตลาดกลางสำหรับสินค้าเกษตร วัตถุประสงค์หลักคือตัดพ่อค้าคนกลาง ให้เอกชนเป็นผู้ดำเนินการภายใต้การสนับสนุนจากกรมการค้าภายใน กระทรวงพาณิชย์ โดยได้เลือกบริษัท ดอนเมืองพัฒนา จำกัด เป็นผู้ดูแลโครงการ

จากข้อมูลเพื่อ พ.ศ. 2563 ตลาดสี่มุมเมืองซึ่งเปิดบริการตลอด 24 ชั่วโมง แบ่งตลาดออกเป็น 16 ตลาดย่อย มีแผงขายรวม 1,800 แผง ในแต่ละวันมีรถชาวไร่ชาวสวนมากกว่า 1,500 คัน เข้ามาจำหน่ายผักและผลไม้ในตลาดหมุนเวียน 7,800 ตันต่อวัน และมีรถของลูกค้าหมุนเวียนเข้ามาซื้อสินค้าในตลาดเฉลี่ยวันละ 8,000 คัน สร้างเม็ดเงินหมุนเวียนในตลาดเฉลี่ย 300 ล้านบาทต่อวัน การบริโภคผักผลไม้ในกรุงเทพมหานคร สมุทรปราการ ปทุมธานี และนนทบุรี มาจากตลาดนี้ร้อยละ 60

อ้างอิง
-------

1. ↑  "ตลาดสี่มุมเมือง". กองส่งเสริมและบริหารระบบตลาด กรมการค้าภายใน กระทรวงพาณิชย์.
2. ↑  "ตลาดสี่มุมเมือง-ตลาดไท คือพี่น้องกัน". marketeeronline.co.
3. ↑  "มารู้จัก "ตลาดสี่มุมเมือง" โฉมใหม่ งบลงทุน 4,500 ล้านบาท บนพื้นที่ 320 ไร่ คนหมุนเวียนกว่า 5 หมื่นคนต่อวัน". ผู้จัดการออนไลน์.
คลองบางยี่ขันตัดกับถนนจรัญสนิทวงศ์
**คลองบางยี่ขัน** เป็นคลองสายหนึ่งในพื้นที่เขตบางพลัด กรุงเทพมหานคร แยกจากแม่น้ำเจ้าพระยาในแขวงบางยี่ขัน ไหลผ่านวัดอมรคีรี ถนนอรุณอมรินทร์ วัดน้อยนางหงษ์ วัดบางยี่ขัน ถนนจรัญสนิทวงศ์ ผ่านหลังเมเจอร์ซีนีเพล็กซ์ ปิ่นเกล้า ก่อนบรรจบกับคลองบางบำหรุในแขวงบางบำหรุ คลองบางยี่ขันมีความกว้างประมาณ 5– 9 เมตร ในอดีตสภาพน้ำในคลองเน่าเสียตลอดทั้งสาย แต่ปัจจุบันนี้บริเวณตั้งแต่ปากคลองถึงวัดน้อยนางหงษ์ ได้รับการดูแลปรับปรุงจนมีสภาพน้ำในคลองที่สะอาด โดยเฉพาะบริเวณวัดน้อยนางหงษ์ มีปลาอาศัยอยู่ในคลองบริเวณดังกล่าวเป็นจำนวนมาก จนกลายเป็นวังมัจฉาอีกแห่งหนึ่งในกรุงเทพมหานคร

คลองบางยี่ขันมีความสำคัญมาตั้งแต่สมัยกรุงศรีอยุธยา มีวัดเก่าแก่ที่มีประวัติสร้างขึ้นในสมัยอยุธยาตอนกลางและสมัยอยุธยาตอนปลายตามลำดับ เช่น วัดบางยี่ขัน วัดพระยาศิริไอยสวรรค์ นอกจากนั้นบริเวณบางยี่ขันได้ชื่อว่าเป็นแหล่งสวนมาแต่ครั้งกรุงศรีอยุธยา มีผลไม้ขึ้นชื่อคือเงาะ ซึ่งเป็นเงาะชั้นดีราคาแพง เป็นเงาะเนื้อล่อน พันธุ์เหลืองใหญ่ เหลืองเล็ก และแฟบ จิตรกรรมในอุโบสถวัดบางยี่ขันแสดงภาพสะท้อนท้องถิ่นเห็นต้นมะพร้าวและเงาะบางยี่ขัน

คลองบางยี่ขันเป็นคลองอนุรักษ์ตามมติคณะรัฐมนตรี พ.ศ. 2510

อ้างอิง
-------

1. ↑  วริณาฐ พิทักษ์วงศ์วาน. ""บางยี่ขัน" ถิ่นวังเจ้าลาว โรงสุรา และโรงปูน". มูลนิธิเล็ก-ประไพ วิริยะพันธุ์.
2. ↑  กรมศิลปากร. "คลองบางยี่ขัน" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 20 กรกฎาคม 2566. เข้าถึงจาก
ระวังสับสนกับ เซจิ โองาวะ

**เซจิ โอซาวะ** (ญี่ปุ่น: 小澤 征爾) เป็นวาทยกรชาวญี่ปุ่นซึ่งมีชื่อเสียงจากการเป็นผู้อำนวยการเพลงให้แก่วงดุริยางค์ชั้นนำ อาทิ ซานฟรานซิสโกซิมโฟนี, โทรอนโตซิมโฟนีออร์เคสตรา, อุปรากรรัฐเวียนนา, บอสตันซิมโฟนีออร์เคสตรา ฯลฯ และยังเป็นสมาชิกกิตติมศักดิ์ของเบอร์ลินฟิลฮาร์มอนิกตั้งแต่ปี 2016

ประวัติ
-------

### ภูมิหลัง

เซจิ โอซาวะ เกิดเมื่อปี 1935 ในครอบครัวชาวญี่ปุ่นซึ่งประจำอยู่ในนครมุกเดน มณฑลเฟิ่งเทียน ประเทศแมนจู อันเป็นรัฐหุ่นเชิดของจักรวรรดิญี่ปุ่น ต่อมาในช่วงสงครามโลกครั้งที่สอง ครอบครัวก็เดินทางกลับญี่ปุ่นในปี 1944 โอซาวะในวันเก้าปีเริ่มเรียนเปียโนอย่างหนัก และงานเพลงของโยฮัน เซบัสทีอัน บัค ต่อมาภายหลังจบการศึกษาในระดับมัธยมปลาย โอซาวะก็ทำกระดูกนิ้วหักจำนวนสองนิ้วในการเล่นรักบี้ ส่งผลให้เขาไม่สามารถเรียนเปียโนอีกต่อไป

ฮิเดโอะ ไซโตะ อาจารย์ของโอซาวะ จึงพาเขาไปรับชมการแสดงเปียโนคอนแชร์โตหมายเลข 5 ของเบทโฮเฟิน การได้รับชมการแสดงในครั้งนั้นเป็นจุดเปลี่ยนสำคัญในชีวิตของโอซาวะ เขาเปลี่ยนจากสายทางนักดนตรีเข้าสู่สายทางวาทยกร เขาเข้าศึกษาที่วิทยาลัยการดนตรีโทโฮกะกุเอ็นในโตเกียว และจบการศึกษาในปี 1957

### ความสำเร็จระดับสากล

เกือบหนึ่งทศวรรษหลังจากเล่นกีฬาจนนิ้วหัก โอซาวะได้รับรางวัลชนะเลิศในการประกวดวาทยกรออร์เคสตรานานาชาติที่เมืองเบอซ็องซง ประเทศฝรั่งเศส ความสำเร็จในครั้งนี้นำไปสู่การถูกรับเชิญจากชาร์ล มุนช์ ผู้อำนวยการเพลงของบอสตันซิมโฟนีออร์เคสตรา ให้เขาเข้ามาฝึกหัดที่ศูนย์ดนตรีเบิร์กไชร์ รัฐแมสซาชูเซตส์ สหรัฐอเมริกา ซึ่งในเวลาไม่กี่ปีหลังมาอยู่ที่นี่ โอซาวะก็ได้รับรางวัลคูเซวิตสกีในฐานะวาทยกรฝึกหัดยอดเยี่ยม ซึ่งถือเป็นรางวัลระดับสูงสุดของสถาบัน

โอซาวะได้รับทุนการศึกษาจากแฮร์แบร์ท ฟ็อน คารายัน วาทยกรผู้ยิ่งใหญ่ของเยอรมนี เขาจึงย้ายไปพำนักในเบอร์ลินตะวันออก และแล้วโอซาวะภายใต้การอบรมของคารายัน ก็เป็นที่เข้าตาของเลนนาร์ด เบิร์นสไตน์ วาทยกรผู้ยิ่งใหญ่ของอเมริกา เขาได้รับแต่งตั้งจากเบิร์นสไตน์ให้เป็นวาทยกรผู้ช่วยของวงนิวยอร์กฟิลฮาร์มอนิกในปี 1961

อ้างอิง
-------

1. ↑  "Seiji Ozawa at the Kennedy Center Honors". *YouTube*.
2. ↑  Reitman, Valerie (March 9, 2000). "Crash Course in Passion". *Los Angeles Times* (ภาษาอังกฤษแบบอเมริกัน). สืบค้นเมื่อ July 27, 2020.
3. ↑  Iuchi, Chiho (December 2, 2017). "Master class: Conductor Seiji Ozawa passes on his knowledge to a new generation". *The Japan Times* (ภาษาอังกฤษแบบอเมริกัน). สืบค้นเมื่อ July 27, 2020.
4. ↑  Aaron Green. "Seiji Ozawa – A Profile of the Great Conductor". *Classicalmusic.about.com*. สืบค้นเมื่อ January 6, 2016.
**ภาวะการมีบุตรยาก** หรือ **ภาวะไม่เจริญพันธุ์** คือ ภาวะทางร่างกายของคู่สมรสที่แต่งงานกันแล้วแล้วยังไม่มีบุตร โดยประเมิณจากระยะเวลา 1 ปีถึง 1 ปีครึ่ง มีเพศสัมพันธ์สม่ำเสมอ อาทิตย์ละ 2-3 ครั้งต่อสัปดาห์ แล้วยังไม่ตั้งครรภ์  ซึ่งมีสาเหตุอาการ คือ ผู้หญิงที่มีประจำเดือนมาไม่สม่ำเสมอ ส่วนผู้ชายเป็นปัญหาเรื่องเชื้ออสุจิผิดปกติ หรือการถูกกระทบกระเทือนอย่างรุนแรงบริเวณอัณฑะ

ภาวะมีบุตรยากหญิง
-----------------

ในผู้หญิงปัญหาเกี่ยวกับการปฏิสนธิเกิดขึ้นส่วนใหญ่ทั้งจากปัญหาโครงสร้างในท่อนําไข่หรือมดลูกหรือเนื่องจากปัญหาเกี่ยวกับการปล่อยไข่ ภาวะมีบุตรยากอาจเกิดจากการอุดตันของท่อนําไข่เนื่องจากความผิดปกติการติดเชื้อเช่นหนองในเทียมหรือเนื้อเยื่อแผลเป็น ตัวอย่างเช่นเยื่อบุโพรงมดลูกเจริญผิดที่อาจทําให้เกิดภาวะมีบุตรยากเนื่องจากการเจริญเติบโตของเนื้อเยื่อเยื่อบุโพรงมดลูกในท่อนําไข่หรือรอบรังไข่. ภาวะเยื่อบุโพรงมดลูกเจริญผิดที่มักพบมากในผู้หญิงอายุยี่สิบห้าปีขึ้นไปโดยเฉพาะอย่างยิ่งเมื่อการคลอดล่าช้าเกิดขึ้น เยื่อบุโพรงมดลูกไม่ได้เป็นหมันแต่ค่อนข้างมีแบคทีเรียที่สามารถส่งผลกระทบอย่างมีนัยสําคัญต่อภาวะมีบุตรยากของผู้หญิง

สาเหตุสําคัญอีกประการหนึ่งของภาวะมีบุตรยากในสตรีอาจเกิดจากการไม่สามารถตกไข่ได้ ความผิดปกติของการตกไข่คิดเป็น 25% ของสาเหตุที่ทราบของภาวะมีบุตรยากในสตรี Oligoovulation หรือ anovulation นําไปสู่ภาวะมีบุตรยากเนื่องจากไข่ไม่ได้ออกทุกเดือน ในกรณีที่ไม่มีไข่ไม่มีที่ว่างสําหรับการปฏิสนธิและการตั้งครรภ์ องค์การอนามัยโลกแบ่งความผิดปกติของการตกไข่ออกเป็นสี่ประเภท:

* การตกไข่แบบ Hypogonadotropic hypogonadal: เช่น ภาวะขาดประจําเดือนแบบ Hypothalamic
* การตกไข่แบบนอร์โมโกนาโดโทรปิกนอร์โมเอสโตรเจน: นั่นคือกลุ่มอาการรังไข่หลายใบ (PCOS)
* การตกไข่แบบ Hypergonadotropic hypoestrogenic: นั่นคือความล้มเหลวของรังไข่ก่อนกําหนด
* การตกไข่แบบ Hyperprolactinemic: เช่น ต่อมใต้สมองอะดีโนมา

อ้างอิง
-------

1. ↑
2. ↑
3. ↑  "What are some possible causes of female infertility?". www.nichd.nih.gov. สืบค้นเมื่อ 2024-02-04.
4. ↑  "Common Causes of Fertility Problems in Women". www.healthdigezt.com. สืบค้นเมื่อ 2024-02-04.
5. ↑  "Infertility in women - What causes fertility problems in women?". www.mymed.com. สืบค้นเมื่อ 2024-02-04.
6. ↑  "How Endometriosis Can Cause Infertility". www.verywellhealth.com. สืบค้นเมื่อ 2024-02-04.
7. ↑  "Medical management of endometriosis and infertility". www.fertstert.org. สืบค้นเมื่อ 2024-02-04.
8. ↑  "The connection between infertility and the vaginal flora". www.omni-biotic.com. สืบค้นเมื่อ 2024-02-04.
9. ↑  "Female Fertility By Age". www.forbes.com. สืบค้นเมื่อ 2024-02-04.
10. ↑  "Female Infertility". www.ncbi.nlm.nih.gov. สืบค้นเมื่อ 2024-02-04.
**สงวนลิขสิทธิ์** (อังกฤษ: All rights reserved) เป็นวลีที่กำเนิดขึ้นในกฎหมายลิขสิทธิ์โดยเป็นส่วนหนึ่งของข้อความสงวนลิขสิทธิ์ วลีดังกล่าวระบุว่าผู้ถือลิขสิทธิ์สงวน หรือถือสิทธิ์ทั้งหมดซึ่งกำหนดโดยกฎหมายลิขสิทธิ์ เช่น การแจกจ่าย การแสดง และการสร้างสรรค์ผลงานดัดแปลง ไว้เพื่อการใช้สอยของตน นั่นคือ พวกเขาไม่ได้สละซึ่งสิทธิ์ใด ๆ ที่กล่าวมา กฎหมายลิขสิทธิ์ในประเทศส่วนใหญ่ไม่กำหนดใหต้องมีประกาศดังนี้แล้ว แต่วลีดังกล่าวยังมีอยู่ หลายคนอาจเข้าใจจากการใช้โดยทั่วไปว่าวลีดังกล่าวหมายความถึงสิทธิตามกฎหมายใด ๆ หากเดิมวลีดังกล่าวเกี่ยวข้องเฉพาะกับลิขสิทธิ์เท่านั้น

ในอดีต วลีดังกล่าวจำเป็นต้องระบุตามผลของอนุสัญญาบัวโนสไอเรส ค.ศ. 1910 ซึ่งสั่งให้ต้องมีข้อความสงวนสิทธิ์เพื่อให้ได้รับการคุ้มครองในประเทศผู้ลงนามอนุสัญญา วลีดังกล่าวนั้นกำหนดให้ต้องเพิ่มเป็นข้อความลายลักษณ์อักษรว่าสิทธิ์ทั้งหมดซึ่งได้มาภายใต้กฎหมายลิขสิทธิ์ที่มีอยู่ (อย่างเช่น สิทธิ์ในการตีพิมพ์ผลงานในพื้นที่หนึ่ง ๆ) นั้น ผู้ถือลิขสิทธิ์ถือไว้ และอาจมีการดำเนินการตามกฎหมายต่อการละเมิดลิขสิทธิ์

ข้อกำหนดให้ต้องเพิ่มข้อความนี้นั้นเลิกใช้และถูกคัดค้านอย่างสำคัญในวันที่ 23 สิงหาคม ค.ศ. 2000 เมื่อนิคารากัวเป็นภาคีประเทศสุดท้ายของอนุสัญญาบัวโนสไอเรสที่ได้เป็นภาคีผู้ลงนามอนุสัญญาเบิร์นว่าด้วยการคุ้มครองงานวรรณกรรมและศิลปกรรมเช่นกัน โดยก่อนหน้านั้น ทุกประเทศที่เป็นภาคีของอนุสัญญาบัวโนสไอเรส (ซึ่งเป็นสนธิสัญญาด้านลิขสิทธิ์ฉบับเดียวที่กำหนดให้มีการใช้ข้อความนี้) เป็นภาคีอนุสัญญาเบิร์นเช่นกัน ซึ่งกำหนดให้การคุ้มครองมีผลโดยไม่ต้องมีข้อความสงวนลิขสิทธิ์อย่างเป็นทางการแต่อย่างใด

เนื่องจากกฎหมายลิขสิทธิ์ไม่ตรงไปตรงมา และไม่ค่อยเป็นที่เข้าใจอย่างกว้างขวางในรายละเอียด ตลอดจนข้อกำหนดเดิมของอนุสัญญาบัวโนสไอเรสและการคัดค้านวลีดังกล่าวในปัจจุบันไม่เป็นที่รู้กันโดยทั่วไป วลีดังกล่าวจึงยังพบใช้กันอยู่อย่างแพร่หลายและเป็นธรรมเนียมอันสะดวกซึ่งศิลปิน นักเขียน และผู้สร้างสรรค์ผลงานใช้กันอย่างกว้างขวาง เพื่อป้องกันความกำกวมและประกาศชัดเจนถึงคำเตือนว่าเนื้อหาของตนนั้นไม่อาจถูกคัดลอกได้อย่างเสรี

ดูเพิ่ม
-------

* ครีเอทีฟคอมมอนส์ ใช้คำว่า "สงวนลิขสิทธิ์บางประการ" (some rights reserved)
* สาธารณสมบัติ

1. 1 2  Engelfriet, Arnoud (2006). "The phrase "All rights reserved"". *Ius mentis*. สืบค้นเมื่อ 2007-12-27.
**พระยาวิชิตภักดีศรีสุรวังษารัตนาเขตประเทศราช (เต็งกูตีมุง)** (มลายู: *Tengku Timun*) เป็นพระยาเมืองปัตตานีในช่วงปี พ.ศ. 2425-2433 โดยเป็นรายาปัตตานีองค์ที่ 9

เต็งกูตีมุงเป็นโอรสองค์โตของพระยาวิชิตภักดี(เต็งกูปูเตะ) ประสูติที่เมืองกลันตันและไม่ได้ย้ายไปอยู่ที่เมืองปัตตานี เต็งกูตีมุงจึงเดินทางไปเมืองกลันตันอยู่เสมอๆ การปกครองในสมัยเต็งกูตีมุงเป็นไปด้วยความราบรื่นจนกระทั้งได้ถึงแก่พิราลัยในปี พ.ศ.2433 ในรายงานของสมเด็จพระเจ้าบรมวงศ์เธอ เจ้าฟ้ากรมพระยาภาณุพันธุวงศ์วรเดช เมื่อครั้งเสด็จตรวจตราราชการหัวเมืองปักษ์ใต้ในปี พ.ศ.2427 ได้รายงานสภาพบ้านเมืองในสมัยเต็งกูตีมุง เป็นพระยาวิชิตภักดี เจ้าเมืองปัตตานีว่า

"ตัวเมืองตั้งลำน้ำฝั่งตะวันออก มีตึกกัปตันจีนอยู่ริมน้ำหลังหนึ่ง เป็นตึกจีน 2 ชั้น หันหน้าไปตะวันออก แลมีบ้านโรงเรือนหลังคาจากสาคู ฝาขัดแตะด้วยไม้อยู่ตามริมน้ำประมาณ 50 หลังคาเรือน หน้าตึกกัปตันจีนริมน้ำมีถนน 2 สาย มีตลาดขายผ้าและผลไม้ 4-5 รา้น สองฝากถนนมีตึกจีนชั้นเดียว ตั้งค้าขายสินค้ารายเรียง สลับจากโรงจากตลอดไปตามถนนประมาณ 3 เส้น"

โอรส-ธิดา
---------

พระยาวิชิตภักดี (เต็งกูตีมุง) มีชายา 3 คน ได้แก่ อินเจะวาร์ แมะปูเตะ และอินเจะแมะอินเจะเตะ โดยมีโอรสธิดาทั้งหมด 5 องค์ดังนี้

* ที่เกิดจากอินเจะวาร์ ได้แก่
	+ เต็งกูบือซาร์ ชายามกุฎราชกุมารกลันตัน
	+ เต็งกูโว๊ะ ชายาตนกูฮุเซ็น
* ที่เกิดจากแมะปูเตะ ได้แก่
	+ เต็งกูนิฮาญี
* ที่เกิดจากอินเจะแมะอินเจะเตะ ได้แก่
	+ เต็งกูตือเงาะ
	+ เต็งกูมูฮัมหมัด

อ้างอิง
-------

1. ↑  การตั้งถิ่นฐานราชวงศ์กลันตันในเมืองปัตตานี[*ลิงก์เสีย*] (PDF).P.36-37
2. ↑  ภูมิหลังวังจะบังตีกอ[*ลิงก์เสีย*] (PDF).P.74.
เงินเหรียญของ แอติโอคุสที่ 1 กษัตริย์ชาวเซเลวซิส ด้านกลับกันแสดงรูปเทพอพอลโลประทับบนออมฟาลอส มีคำกรีกจารึกอ่านว่า ΒΑΣΙΛΕΩΣ ΑΝΤΙΟΧΟΥ (ของพระราชาอันติโอคุส)
**บาซิเลวส์** (กรีก: βασιλεύς) เป็นคำกรีกที่ใช้เรียกตำแหน่งเจ้าแผ่นดินในสมัยกรีกโบราณ ในช่วงการปกครองของอาณาจักรโรมันตะวันออก คำว่า *บาซิเลวส์* เป็นชื่อเรียกตำแหน่งจักรพรรดิ์ไบแซนไทน์

กรีกโบราณ
---------

คำนี้ปรากฎขึ้นครั้งแรกในแผ่นจารึกดินเหนียวที่เจอในซากพระราชวังเก่าสมัยไมซีเนียน (Mycenaen) มีอายุนับย้อนกลับไปถึงศตวรรษที่ 15 ก่อนคริสต์ศักราช ซึงบันทึกไว้ในรูปของคำว่า *qa-si-re-u* ความหมายดั้งเดิมของคำนี้คือ "หัวหน้าเผ่า"

ในมหากาพย์อีเลียด เจ้านครกรีกส่วนใหญ่ถูกเรียกว่า **บาซิเลวส์** (basileís) ซึ่งมักถูกแปลว่ากษัตริย์ แต่แท้จริงความหมายที่ใกล้เคียงกว่าคือ "ท้าวพระยา" ซึ่งในยุคสมัยของมหากาพย์ที่รจนาโดยโฮเมอร์ ท้าวพระยาถือว่ามีศักดิ์ต่ำกว่า **อะนักซ์** (ánax) ที่หมายถึงกษัตริย์ซึ่งมีเพียงไม่กี่คน ดังเห็นได้จากการที่อะกาเมมนอน ผู้มีฉายาว่าอะนักซันดรอน (กษัตริย์เหนือหัว) ใช้ศักดิ์ของตนออกคำสั่งต่ออคิลลีส หรือสั่งให้ท้าวพระยาคนอื่นเป็นสารถีขับรถม้าให้ตน 

ในมหากาพย์ของโฮเมอร์ กษัตริย์ไม่ได้มีอำนาจเหนือบรรดาท้าวพระยาโดยอัตโนมัติ แต่เป็นอำนาจที่ถูกมอบให้โดยความยินยอมเอกฉันท์จากบรรดาท้าวพระยา

### การใช้คำว่า *บาซิเลวส์* ในกรีซสมัยคลาสสิค

ในกรีซสมัยคลาสสิค นครรัฐกรีกส่วนใหญ่ยกเลิกตำแหน่งเจ้าแผ่นดินสืบตระกูลเกือบทั้งหมด และหันไปนิยมการปกครองแบบประชาธิปไตยหรือคณาธิปไตย แต่ก็มีข้อยกเว้นบ้าง เช่นตำแหน่งกษัตริย์สององค์ของสปาร์ตา ผู้ดำรงตำแหน่งเป็นผู้บัญชาการสูงสุดร่วมกันของกองทัพ ซึ่งเรียกว่า *อาร์คอะเกไต* (arkhagetai), กษัตริย์ของซิเรเน่, กษัตริย์ของซีรากูซา (Syracuse) และ กษัตริย์ของมาเกโดนีอา เป็นต้น ฯ 

ในเอเธนส์ มีตำแหน่งเรียกว่า *อาร์คอนบาซิเลวส์* ซึ่งเป็นหนึ่งในเก้าอาร์คอนที่เลือกมารับหน้าที่โดยการจับสลาก โดยทำหน้าที่คู่กับ *อาร์คอนเอพินีมอส* ในฐานะตุลาการที่แชร์อำนาจและหน้าที่ อันกษัตริย์ของเอเธนส์เคยมีอยู่แต่โบราณ

บันทึกย่อ
---------

1. ↑  ภาษากรีกโบราณ: [basile͜ús], ภาษากรีกสมัยใหม่: [vasiˈlefs] เกี่ยวกับเสียงนี้ Byzantine and Modern Greek pronunciation  (วิธีใช้·ข้อมูล) ; plural βασιλεῖς, *basileis* ภาษากรีกโบราณ: [basilêːs], ภาษากรีกสมัยใหม่: [vasiˈlis].

อ้างอิง
-------
การจัดหน่วยแบบชอล์คขึ้นเฮลิคอปเตอร์
**ชอล์ค** (อังกฤษ: chalk) ในคำศัพท์ทางการทหาร หมายถึงกลุ่มของพลร่ม หรือทหารอื่น ๆ ที่เคลื่อนกำลังจากอากาศยานลำเดียว ชอล์คมักจะมีขนาดเท่ากับหน่วยระดับหมวดสำหรับการยุทธ์เคลื่อนที่ทางอากาศ (air assault operation) หรือหน่วยทางทหารระดับกองร้อยสำหรับการยุทธ์ส่งทางอากาศ (airborne operation) สำหรับการปฏิบัติการขนส่งทางอากาศ อาจจะประกอบไปด้วยหน่วยที่มีขนาดมากกว่ากองร้อย บ่อยครั้งที่มีการบรรทุกพลร่มจำนวนมากในอากาศยานลำเดียวเพื่อโดดร่มมักจะถูกเรียกว่า *สติ๊ก (stick)*

คำนี้ถูกใช้ครั้งแรกในสงครามโลกครั้งที่สอง สำหรับกองพลร่มระหว่างปฏิบัติการโอเวอร์ลอร์ดในการรุกรานยุโรปของสัมพันธมิตร หมายเลขเที่ยวบินของกองกำลังถูกเขียนอยู่บนหลังกองทหารด้วยชอล์ค มีการใช้ระบบชอล์คในระหว่างช่วงสงครามเวียดนามในเวลาต่อมา ซึ่งใช้งานรูปแบบเดียวกันกับหมายเลขเฮลิคอปเตอร์สำหรับการปฏิบัติการ

ในคำศัพท์ทางทหารปัจจุบัน "ชอล์ค" อาจหมายถึงผู้โดยสารหรือยุทโธปกรณ์ที่บรรทุกเป็นสินค้า การบรรทุกยุทโธปกรณ์จะถูกแบ่งเป็นส่วนในอากาศยาน จึงไม่ใช่เรื่องแปลกที่เจ้าหน้าที่วางแผนในการบรรทุกยุทโธปกรณ์จะใช้อ้างอิงถึงส่วนที่บรรทุกของเครื่องบินด้วยหมายเลขชอล์ค เช่น "คุณอยู่ในชอล์คที่ห้า แต่ยุทโธปกรณ์ของคุณจะถูกขนส่งด้วยชอล์คที่สอง" 

ในกรมทหารจู่โจมที่ 75 กองทัพบก มีการใช้คำว่าชอล์ค โดยจัดเป็นชุดจากกองร้อย หรือชุดยิงขนาด 4 นายก็ได้ โดยใช้กำลังอย่างน้อยสี่คนในการจัดชุดยิง ดังนั้นจำนวนที่น้อยที่สุดในการจัดชุดแบบชอล์คคือ 4 นาย

สำหรับการจัดหน่วยในการกระโดดร่มระดับชอล์คในการฝึกของสหรัฐ จะมีทหารประมาณครั้งละ 20 นาย โดยใช้อากาศยานแบบซี-130 เฮอร์คิวลิส

ดูเพิ่ม
-------

* รายชื่ออักษรย่อของรัฐบาลและทหาร

อ้างอิง
-------

1. 1 2 3  กาญจนา, ศุภเชฎฐ์ (2565). *ประสบการณ์ต่างแดน ทุนโครงการ IMET ทุนการศึกษาที่หลาย ๆ คนใฝ่ฝัน* (PDF). เสนาศึกษา. p. 90.
2. ↑  "Rangers | Chalk". *www.americanspecialops.com*. สืบค้นเมื่อ 2020-04-07.
***ทองสุก 13*** เป็นภาพยนตร์ไทยแนวสยองขวัญแบบนอน-สต็อป โดยมีต้นกำเนิดมาจากภาพยนตร์เรื่อง "*ศุกร์ 13 ฝันหวาน*" ในสหรัฐอเมริกา จากการกำกับของทวีวัฒน์ วันทา และเขียนบทโดยเอกสิทธิ์ ไทยรัตน์ และยังเป็นผลงานเรื่องแรกของบริษัท เวฟ พิคเจอร์ส จำกัด ออกฉายวันที่ 31 มกราคม พ.ศ. 2556 นำแสดงโดย ชินวุฒ อินทรคูสิน, ฌอห์ณ จินดาโชติ, ชีรณัฐ ยูสานนท์, อัครณัฐ อริยฤทธิ์วิกุล, ณัฐภัสสรา อดุลยาเมธาสิริ, กิตติ์ลภัส กรสุทธิ์ไรวรรณ

เนื้อเรื่อง
-----------

เนื้อเรื่องทั้งหมดดัดแปลงมาจาก "*ศุกร์ 13 ฝันหวาน*" ในกลุ่มเพื่อน ๆ มักจะมีใครคน ที่เป็นลูกไล่/ ตัวลง มักโดนแกล้งอยู่เสมอ และ "ทองสุก" (ชิน ชินวุฒ อินทรคูสิน) ก็เป็นตัวลงประจำกลุ่ม ด้วยความที่เป็นคนเนิร์ด จึงโดนรุมแกล้งอยู่เสมอตั้งแต่เด็ก ๆ ยังดีที่เขายังมี "น้ำ" (น้ำชา ชีรณัฐ ยูสานนท์) เป็นเพื่อนที่เห็นใจทองสุกมากที่สุด ทั้งสองเป็นเพื่อนจนเรียนมหาวิทยาลัยแต่เพราะความเนิร์ดของทองสุก ทำให้กลุ่มเพื่อนใหม่ไม่ว่าจะเป็น บอย (ฌอห์ณ จินดาโชติ), แจ๊ก (น๊อต อัครณัฐ อริยฤทธิ์วิกุล), บีม (กอล์ฟ ณัฐภัสสรา อดุลยาเมธาสิริ), ปุ้ย (ฐา กิตติ์ลภัส กรสุทธิ์ไรวรรณ) ที่ทนความเนิร์ดของทองสุกไม่ไหว แม้น้ำจะขอก็ตาม

แล้ววันหยุดยาวที่กำลังจะมาถึงก็ทำให้ทุกคนต้องลืมเพื่อนคนนี้ไม่ลงไปตลอดชีวิต เมื่อทุกคนนัดกันหนีทองสุกไปเที่ยวกันที่เกาะเล็ก ๆ กลางทะเลสาบเวิ้งว้างแห่งหนึ่ง โดยมีโจทย์ง่าย ๆ ว่า งานนี้ต้องไม่มีทองสุก แต่ใครจะรู้ว่า ทองสุก แอบไปเซอร์ไพร์สที่นั่น และในคืนนั้นดันไปตรงกับวัน ศุกร์ 13 ที่ว่ากันว่าเป็น "คืนผีแดก" คืนที่วิญญาณผีร้ายออกมากินเครื่องเซ่นสังเวย เพื่อน ๆ จึงตอบแทนทองสุกด้วยการแกล้งด้วยการขังในตู้ที่ปิดตาย หารู้ไม่ว่าคนในกลุ่มได้รับบทเรียนที่ขำไม่ออก ในคืนที่เต็มไปด้วยความหลอนและไม่มีใครไว้ใจใครแม้กระทั่งตัวเอง

รายชื่อนักแสดง
--------------

### นักแสดงหลัก

* ชินวุฒ อินทรคูสิน - ทองสุก
* ฌอห์ณ จินดาโชติ - บอย
* ชีรณัฐ ยูสานนท์ - น้ำ
* อัครณัฐ อริยฤทธิ์วิกุล - แจ็ก
* ณัฐภัสสรา อดุลยาเมธาสิริ - บีม
* กิตติ์ลภัส กรสุทธิ์ไรวรรณ - ปุ้ย

### นักแสดงสมทบ

* ชไมพร จตุรภุช - แม่ของทองสุก
* อัญชลี สายสุนทร - แม่ของน้ำ
* สิชฌ์ษัญจ์ ภิญโญธีรโชติ - ทองสุก (วัยเด็ก)
* อาภัสรา เลิศประเสริฐ - น้ำ (วัยเด็ก)
* เทิดพร มโนไพบูลย์ - พ่อหมอ
* ทฤษฎี สหวงษ์ - ผู้พิทักษ์ (นักแสดงรับเชิญ)

การสร้าง
--------

ดูเพิ่ม
-------

ศุกร์ 13 ฝันหวาน

การตอบรับ
---------

อ้างอิง
-------

1. ↑  แป๊บ ณฤทธิ์ รับหน้าที่โปรดิวเซอร์หนัง ทองสุก13 สนใจไอเดียเอกสิทธิ์ ไทยรัตน์ ดึงร่วมเขียนบท

แหล่งข้อมูลอื่น
---------------

* ข้อมูลภาพยนตร์-ทองสุก 13 จาก thaicinema
* ข้อมูลภาพยนตร์-ทองสุก 13 จาก majorcineplex
* *ทองสุก 13* ที่สยามโซน
**สโมสรฟุตบอลเมดสโตน ยูไนเต็ด** เป็นสโมสรฟุตบอลในประเทศอังกฤษ ตั้งอยู่ที่เมืองเมดสโตน มณฑลเคนต์ ปัจจุบันแข่งขันในระดับเนชันนัลลีก ซึ่งเป็นลีกลำดับที่ 5 ของระบบฟุตบอลลีกอังกฤษ

สโมสรฟุตบอลเมดสโตน ยูไนเต็ดในปัจจุบัน เป็นสโมสรใหม่ที่มาแทนที่สโมสรฟุตบอลเมดสโตน ยูไนเต็ดเดิม ที่เป็นสมาชิกของอิงกลิชฟุตบอลลีกจนถึงปี ค.ศ. 1992 และได้ยุบสโมสรไปเนื่องจากภาวะล้มละลาย โดยสโมสรใหม่เกิดจากทีมฟุตบอลระดับเยาวชนชื่อว่า **เมดสโตน อินวิกตา** ที่ได้เริ่มปรับเปลี่ยนมาแข่งขันในรายการฟุตบอลสำหรับผู้ใหญ่ในปี ค.ศ. 1992 โดยเริ่มส่งทีมเข้าร่วมการแข่งขันเป็นครั้งแรกใน "เคนต์เคาน์ตี ลีก ดิวิชัน 4" ฤดูกาล 1993–1994 ซึ่งเป็นการแข่งขันฟุตบอลลีกระดับสมัครเล่นของสโมสรที่ตั้งอยู่ภายในเขตเทศมณฑลเคนต์ ต่อมาได้เปลี่ยนชื่อสโมสรเป็น **เมดสโตน ยูไนเต็ด** ในปี ค.ศ. 1995 และได้เลื่อนชั้นสูงขึ้นเป็นลำดับจนกระทั่งสามารถคว้าแชมป์ "เคนต์ลีก พรีเมียร์ ดิวิชัน" ได้ในฤดูกาล 2005–2006 และได้เลื่อนชั้นขึ้นไปแข่งในอีสธ์เมียน ลีก

ฤดูกาล 2014–2015 สโมสรสามารถคว้าแชมป์ อีสธ์เมียน ลีก พรีเมียร์ดิวิชัน ได้สำเร็จและได้เลื่อนชั้นไปแข่งในเนชันนัลลีกเซาท์ โดยฤดูกาลแรกของสโมสรในเนชันนัลลีกเซาท์ สโมสรสามารถคว้าอันดับ 3 ของลีกได้ในฤดูกาลแรกที่เลื่อนชั้นขึ้นมา และได้สิทธิเข้าแข่งในรอบเพลย์ออฟเพื่อเลื่อนชั้นขึ้นไปแข่งในเนชันนัลลีก

โดยในการแข่งขันรอบเพลย์ออฟ สโมสรเข้าถึงรอบชิงชนะเลิศไปพบกับสโมสรฟุตบอลเอ็บส์ฟลีตยูไนเต็ด และสามารถเอาชนะการดวลจุดโทษไปได้หลังจากเสมอกันในช่วงเวลาปกติ 2–2 ทำให้ได้เลื่อนชั้นไปแข่งในเนชันนัลลีก

ปัจจุบันสโมสรใช้สนามกัลลาเกอร์ สเตเดียม (หรือชื่อเดิมคือสนาม เจมส์ วอทแมน เวย์) เป็นสนามเหย้ามาตั้งแต่ปี ค.ศ. 2012

สถิติต่าง ๆ
-----------

### สถิติสโมสร

#### ผลงานดีที่สุดในลีกและฟุตบอลถ้วย

* อันดับที่ดีที่สุดในลีก: **เนชันนัลลีก - อันดับ 14** *(ฤดูกาล 2016–17)*
* เอฟเอคัพ: **เข้าถึงรอบ 5** *(ฤดูกาล 2023-24)*
* เคนต์ ซีเนียร์คัพ: **แชมป์** *(ฤดูกาล 2017–18)*
* อิสธ์เมียน ลีกคัพ: **แชมป์** *(ฤดูกาล 2013–14)*
* เคนต์ลีก พรีเมียร์ดิวิชันคัพ: **แชมป์** *(ฤดูกาล 2001–02, 2005–06)*

#### ผลชนะมากที่สุด

* เมื่อรวมทุกรายการ: **12–1** vs เอลส์ฟอร์ด - *(เคนต์ เคาน์ตีลีก ดิวิชัน 4, 26 มีนาคม 1994)*
* เนชันนัลลีกเซาท์: **2–0** vs ซัตตัน ยูไนเต็ด, *(8 สิงหาคม 2015)*
* อิสธ์เมียนลีก พรีเมียร์ดิวิชัน: **7–2** vs แฮมพ์ตัน แอนด์ ริชมอนด์ โบโร, *(25 มกราคม 2014)*
* อิสธ์เมียนลีก ดิวิชัน 1 เซาท์: **6–0** vs โครินเธียน-แคชวลส์, *(17 กุมภาพันธ์ 2007)*
* เคนต์ลีก พรีเมียร์ดิวิชัน: **9–0** vs สปอร์ติง เบงกอล ยูไนเต็ด, *(8 เมษายน 2006)*
* เคนต์ เคาน์ตีลีก: **12–1** vs เอลส์ฟอร์ด, *(ดิวิชัน 4, 26 มีนาคม 1994)*
* เอฟเอคัพ: **10–0** vs ลิตเติลแฮมพ์ตัน ทาวน์, *(รอบคัดเลือก รอบแรก, 13 กันยายน 2014)*
* เอฟเอ โทรฟี: **5–3** vs อบิงดอน ยูไนเต็ด, *(รอบคัดเลือก รอบ 4 (นัดรีเพลย์), 7 พฤศจิกายน 2007)*
* เคนต์ ซีเนียร์คัพ: **3–0** vs ซิตติงบอร์น, *(รอบแรก, 26 ธันวาคม 2006)*
* อิสธ์เมียน ลีกคัพ: **6–0**

vs เกรย์ แอทเลติก, *(รอบรองชนะเลิศ, 25 กุมภาพันธ์ 2014)*
vs เฮิร์น เบย์, *(รอบสอง, 25 พฤศจิกายน 2014)*
### สถิติผู้เล่น

#### ลงสนามมากที่สุด

* **ทอม มิลส์ - 341 นัด**

### การซื้อขายผู้เล่น

* ซื้อตัวผู้เล่นแพงที่สุด: **6,000 ปอนด์** - สจ๊วต คิง จาก โฟล์กสโตน อินวิกตา
* ขายตัวผู้เล่นแพงที่สุด: **19,000 ปอนด์** - คริส สมอลลิง ไปฟูลัม

อ้างอิง
-------

1. ↑
2. ↑  Hoad, Alex (31 March 2011). "Maidstone United reach £1m barrier in quest to raise finance for new stadium". *Kent Messenger*. KM Group. สืบค้นเมื่อ 1 April 2011.
**จารึกเซเบก-คู** (อังกฤษ: Sebek-khu Stele) มีอีกชื่อว่า **จารึกคู-โซเบก** (*Stele of Khu-sobek*) เป็นศิลาจารึกที่อุทิศแด่ผู้ที่มีชื่อว่าเซเบก-คู (คู-โซเบก) ที่มีชีวิตในรัชสมัยฟาโรห์เซนุสเรตที่ 3 (ครองราชย์: 1878 – 1839 ปีก่อน ค.ศ.) ค้นพบโดยจอหืน การ์สแตงใน ค.ศ. 1901 ที่นอกสุสานคู-โซเบกที่อไบดอส ประเทศอียิปต์ ปัจจุบันตั้งอยู่ที่พิพิธภัณฑ์แมนเชสเตอร์

ข้อความส่วนใหญ่กล่าวถึงชีวิตของคู-โซเบก และมีความสำคัญทางประวัติศาสตร์เนื่องจากมีบันทึกการทัพอียิปต์แรกสุดในคานาอัน (หรือบริเวณสักแห่งในทวีปเอเชีย) เท่าที่รู้จัก ข้อความนั้นเขียนไว้ว่า "พระองค์เสด็จไปทางเหนือเพื่อโค่นล้มชาวเอเชีย พระองค์เสด็จถึงต่างประเทศที่มีชื่อว่า Sekmem (...) จากนั้น Sekmem จึงล่มสลายพร้อมกับซาก Retenu" โดยที่ Sekmem (s-k-m-m) คาดว่าเป็นเชเคม

อ้างอิง
-------

1. ↑  The Stela of Khu-Sobek (Manchester Museum)
2. ↑  Manchester Museum: 3306 Stela, Object, Registered, Africa, Egypt, Upper Egypt, Abydos
3. ↑  The Land of the Bible: A Historical Geography, Yohanan Aharoni
4. ↑  Pritchard, James B. (2016). *Ancient Near Eastern Texts Relating to the Old Testament with Supplement* (ภาษาอังกฤษ). Princeton University Press. p. 230. ISBN 978-1-4008-8276-2.

แหล่งข้อมูลอื่น
---------------

* The stela of Sebek-khu, the earliest record of an Egyptian campaign in Asia (1914)
**ตวนกู มูห์ริซ อิบนี ตวนกู มูวาวีร์** ประสูติเมื่อวันที่ 14 มกราคม พ.ศ. 2491 ทรงเป็นยังดีเปอร์ตวนเบอซาร์แห่งรัฐเนอเกอรีเซิมบีลัน ประเทศมาเลเซีย องค์ที่ 11 ในปัจจุบัน พระองค์เป็นพระราชโอรสองค์เดียวในจำนวนพี่น้อง 6 พระองค์ของยังดีเปอร์ตวน เบซาร์ตวนกู มูวาวีร์ (สมเด็จพระราชาธิบดีตวนกู มูนาวีร์ อิบนี่ อัลมาร์ฮุม ตวนกู อับดุล ราห์มาน) ยังดีเปอร์ตวนเบอซาร์แห่งรัฐเนอเกอรีเซิมบีลัน องค์ที่ 9 กับรายา ตวนกู อัมพวน ดูราห์ บินติ อัลมาร์ฮุม เบซาร์ บูร์ฮานุดดิน

เสด็จขึ้นครองราชย์เมื่อ29 ธันวาคม พ.ศ. 2551

การศึกษา
--------

พระองค์ได้รับการศึกษาระดับประถมศึกษาและมัธยมศึกษาที่โรงเรียนตวนกู มูฮัมหมัด ในเมืองกัวลาปิลาห์ จากนั้นที่โรงเรียนมัธยมตุนกู เบซาร์ ในเมืองแทมปิน และ โรงเรียนคิงส์จอร์จที่ 5 ในเมืองเซอเริมบัน และเสด็จศึกษาต่อที่โรงเรียนอัลเดนแฮมสหราชอาณาจักร เขาได้รับปริญญาด้านกฎหมายจากมหาวิทยาลัยคอลเลจออฟเวลส์ เมืองอาเบอรีสวิธ ประเทศอังกฤษ

ชีวิตส่วนพระองค์
----------------

สมเด็จพระราชาธิบดียังดีเปอร์ตวนเบอซาร์ ตวนกู มูห์ริซ ทรงอภิเษกสมรสกับรายา ตวนกู ไอชาห์ โรฮานี่ มีพระโอรสด้วยกัน 3 พระองค์

  


| * ด
* ค
* ก
ประมุขแห่งรัฐในมาเลเซีย |
| --- |
| สุลต่าน/รายา/ยังดีเปอร์ตวนเบซาร์ | 
รัฐยะโฮร์
อิบราฮิม อิสมาอิล
รัฐเกอดะฮ์
ตวนกู มาห์มุด ซาเลฮุดดิน
รัฐกลันตัน
มูฮัมมัด ฟาริส เปตรา
รัฐเนอเกอรีเซิมบีลัน
ตวนกู มูห์ริซ
ปะหัง
อับดุลละฮ์ ชะฮ์
รัฐเประก์
สุลต่านนาซรีน ชาห์
รัฐปะลิส
ซัยยิด ซีรอญุดดีน
เซอลาโงร์
ชะรอฟุดดีน อิดริส ชาห์
รัฐตรังกานู
มีซัน ไซนัล อาบีดิน
 |
| ยังดีเปอร์ตวนเนกรี/ผู้ว่าราชการรัฐ | 
รัฐมะละกา
โมห์ด อาลี รุซตัม
รัฐปีนัง
อะห์มัด ฟูซี อับดุล ราซะก์
รัฐซาบะฮ์
จูฮาร์ มาฮิรุดดิน
รัฐซาราวัก
อับดุล ตาอิบ มะห์มุด
 |
ร้อยโท **ณ เณร ตาละลักษมณ์** (ณ เณร อ่านว่า นอ-เนน) เป็นบุตรชายของพระยาปริยัติธรรมธาดา (แพ ตาละลักษมณ์) อดีตนายทหาร, นักการเมือง และนักหนังสือพิมพ์ชาวไทย ผู้ถูกตัดสินประหารชีวิตในปี พ.ศ. 2482

ประวัติ
-------

ร.ท. ณ เณร เป็นนายทหารกองหนุน ที่ลาออกราชการเพื่อเป็นผู้ลงสมัครสมาชิกสภาผู้แทนราษฎรประเภทที่หนึ่ง ในเขต 2 จังหวัดพระนคร จากการเลือกตั้งเมื่อ ปี พ.ศ. 2476 ไม่ได้รับการเลือกตั้ง แต่ได้คะแนนเสียงมาเป็นลำดับที่สี่ จากทั้งหมดสามอันดับ และการเลือกตั้งเมื่อปี พ.ศ. 2481 ได้รับคะแนนเสียงมาเป็นลำดับแรก อีกทั้งยังเป็นบรรณาธิการและเจ้าของหนังสือพิมพ์ *"ชุมชน"* ซึ่งเป็นหนังสือพิมพ์ที่ลงบทความวิพากษ์วิจารณ์รัฐบาลในขณะนั้นในเรื่อง พิจารณาพระราชบัญญัติงบประมาณ ที่มี พระยาพหลพลหยุหเสนา เป็นนายกรัฐมนตรีอย่างรุนแรง ซึ่งต่อมาพระยาพหลฯได้ตัดสินใจยุบสภาฯ และลาออกจากตำแหน่งนายกรัฐมนตรี พร้อมกับยุติทุกบทบาททางการเมือง

ร่วมก่อการกบฏ
-------------

ร.ท. ณ เณร ถูกจับในข้อหากบฏร่วมกับผู้ต้องหาอีกหลายคนในกรณีกบฏพระยาทรงสุรเดช เมื่อ พันเอก หลวงพิบูลสงคราม ขึ้นมาเป็นนายกรัฐมนตรีสืบต่อ ด้วยข้อหาว่าเจ้าหน้าที่ตำรวจได้รื้อค้นบ้านพักแล้วพบขวดหมึกสีแดง 3 ขวด สันนิษฐานว่าเป็นยาพิษที่ใช้ลอบวางยาสังหาร พ.อ.หลวงพิบูลฯ ซึ่งผู้ต้องหาหลายคนถูกพยานอ้างว่า ได้วางแผนกันเพื่อลอบสังหารตัว พ.อ.หลวงพิบูลฯ และบุคคลชั้นสูง ทั้ง ๆ ที่ในบรรดาผู้ต้องหานั้นหลายคนไม่ได้รู้จักหรือเคยพบปะกันมาก่อนเลย ซึ่งตัวของ ร.ท. ณ เณร ได้ถูกศาลพิเศษที่ถูกจัดตั้งขึ้นพิพากษาให้ประหารชีวิตในวันที่ 20 พฤศจิกายน พ.ศ. 2482

ร.ท. ณ เณร ถูกจับเมื่อกลับมาจากต่างจังหวัด และถูกควบคุมตัวไว้ที่สถานีตำรวจบางกอกน้อย ต่อมาก็ถูกย้ายไปจำคุก ณ เรือนจำกองมหันตโทษ จังหวัดนนทบุรี เมื่อวันที่ 17 ตุลาคม พ.ศ. 2482 และถูกประหารชีวิตด้วยการยิงเป้าในเวลา 05.55 น. ของวันที่ 3 ธันวาคม ปีเดียวกัน ซึ่งถือเป็นนักโทษประหารชุดสุดท้าย พร้อมกับนายลี บุญตา คนรับใช้ของ พ.อ.หลวงพิบูลฯ ที่ใช้ปืนไล่ยิง พ.อ.หลวงพิบูลฯ เมื่อวันที่ 9 พฤศจิกายน พ.ศ. 2481

การเสียชีวิต
------------

ตลอดระยะเวลาที่ดำเนินคดี และติดคุก ตลอดจนถึงการประหารชีวิต ร.ท. ณ เณร ไม่ได้มีอาการประหวั่นหวาดกลัวใด ๆ หนำซ้ำยังมีอารมณ์ร่าเริง มักจะร้องเพลงที่ดัดแปลงเสมือนประชดชะตากรรมตัวเอง และเล่าเรื่องราวตลกโปกฮาต่าง ๆ แก่เพื่อนนักโทษคนอื่น ๆ เมื่อถูกยิงแล้วแต่ยังไม่ตาย ยังได้ร้องตะโกนให้เพชฌฆาตยิงซ้ำอีกจนกระทั่งถึงแก่ความตาย

เครื่องราชอิสริยาภรณ์
---------------------

* พ.ศ. 2477 –  เหรียญพิทักษ์รัฐธรรมนูญ (พ.ร.ธ.)

อ้างอิง
-------

* พายัพ โรจนวิภาต (พ.ศ. 2554), *ยุคทมิฬ บันทึกนักโทษฝ่ายกบฏบวรเดช*. ISBN 978-6167146-22-5





1. ↑  ข้าพเจ้าเห็นการยิงเป้า
**แบล็ค ร็อก ชูตเตอร์** (ญี่ปุ่น: ブラック★ロックシューター; โรมาจิ: *Black Rock Shooter*; ทับศัพท์: แบล็ค ร็อก ชูตเตอร์) เป็นมังงะและอนิเมะแนวต่อสู้ โดยนำเด็กผู้หญิงมาต่อสู้กัน ผู้สร้างคือ Shinobu Yoshioka วางจำหน่ายใน โรสมีเดีย เอ็นเตอร์เทนเม้นท์ (Rose Media & Entertainment) ในอนิเมะเรื่องนี้จะมีอยู่ 2 มิติ คือ โลกแห่งความจริง กับ โลกเบื้องหลัง Black Rock Shooter

แบล็ค ร็อก ชูตเตอร์ ฉบับอนิเมะ ในปัจจุบันมีทั้งหมด 2 ภาค

1. Black Rock Shooter - มี 8 ตอน
2. Black Rock Shooter OVA

เนื้อเรื่อง
-----------

BLACK★ROCK SHOOTER – แบล็ค ร็อค ชูตเตอร์ เป็นเรื่องราวของ คุโรอิ มาโตะ นักเรียนม.ต้น เธอได้พบเพื่อนใหม่อย่างทาคานาชิ โยมิ ตั้งแต่วันแรกที่เข้าเรียนจนทั้งคู่นั้นได้กลายเป็นเพื่อนสนิทกัน และได้ใช้ช่วงชีวิตที่มีความสุขเหมือนกับนักเรียนทั่วไปๆ แต่เมื่อทั้งคู่ขึ้นชั้นปีที่ 2 ทำให้ต้องแยกห้องเรียนกัน และมาโตะก็ได้เพื่อนใหม่ที่ชื่อว่า ยู ซึ่งเป็นผู้จัดการชมรมบาสเกตบอลที่มาโตะเล่นอยู่ แต่นั้นกลับเป็นสิ่งที่ทำให้โยมิรู้สึกแปลกแยกขึ้นมา และเกิดความรู้สึกโดดเดี่ยวเมื่อเห็น มาโตะกับยูคุยกันอย่างสนุกสนาน หลังเลิกเรียนมาโตะและยูที่รอโยมิกลับบ้านพร้อมกัน แต่กลับไม่เห็นแม้แต่เงาของโยมิมาตามที่นัด จึงกลับไปถามชมรมวอลเล่ย์บอล ก็พบว่าโยมิได้ล่วงหน้ากลับไปก่อนแล้วและพอวันต่อมาโยมิก็ไม่ได้มาที่โรงเรียน และช่วงหลังเลิกเรียนนั้นมาโตะก็ได้ถูกเรียกตัวไปให้ปากคำกับตำรวจที่บ้าน ถึงการหายตัวไปของโยมิ จึงทำให้มาโตะคิดว่าเป็นความผิดของตัวเองที่ไม่ได้เอาใจใส่โยมิให้ดี วันต่อมาในช่วงเช้าตรู่ก็มีเมลล์จากโยมิส่งมาถึงมาโตะ แต่ทว่ากลับไม่มีข้อความใดๆทั้งสิ้น เมื่อมาโตะโทรไปหาก็ไม่มีใครรับสาย มาโตะตัดสินใจออกไปยังลานว่างบนยอดเนินเขาซึ่งเป็นสถานที่แห่งความทรงจำของเธอกับโยมิ และที่นั้นมาโตะก็ได้พบที่ห้อยมือถือที่ให้กับโยมิเพื่อแสดงความเป็นเพื่อนของทั้งคู่ และที่ห้อยมือถือนั้นก็เกิดเปล่งแสงพร้อมกับนำเธอไปสู่โลกประหลาด และเธอได้พบกับเด็กผู้หญิงคนหนึ่งถามมาโตะว่า ต้องการช่วยคนสำคัญของเธอหรือไม่ แต่ทว่าคำตอบของมาโตะนั้นกลับไม่ได้ต้องการให้ช่วย แต่สิ่งที่มาโตะต้องการคือ การที่ได้เดินไปด้วยกัน การที่ได้หัวเราะด้วยกันและต้องการที่จะเจอกับโยมิอีกครั้ง

เด็กผู้หญิงเหมือนยอมรับในคำขอของมาโตะ จึงได้ทำการรวมร่างเข้ากับตัวของมาโตะ และในวินาทีที่มาโตะได้ร่วมร่างกับเด็กผู้หญิงคนนั้น มาโตะก็ได้รู้ชื่อของเธอที่จะช่วยเพื่อนคนสำคัญซึ่งมีชื่อว่า "Black Rock Shooter "(แบล็ค ร็อค ชูตเตอร์) และนี่เองคือจุดเริ่มต้นของเรื่องราวการผจญภัยของมาโตะในการช่วยเหลือโยมิเพื่อนคนสำคัญของเธอ

ตัวละคร
-------

บทความหลัก: รายชื่อตัวละครในแบล็ค ร็อก ชูตเตอร์
### ตัวละครในโลกแห่งความเป็นจริง

1. Kuroi Mato - คุโรอิ มาโตะเป็นอีกคนของแบล็คร็อก ชูตเตอร์
2. Takanashi Yomi - ทาคานาชิ โยมิเป็นอีกคนของเดดมาสเตอร์
3. Koutari Yuu - โคทาริ ยูเป็นอีกคนของสเตรนจ์
4. Irino Saya - อิริโนะ ซายะเป็นอีกคนของแบล็ค โกลด์ ซอร์
5. Izuriha Kagari - อิสุริฮะ คางาริเป็นอีกคนของชาร์ล็อตต์

### ตัวละครแห่งโลกเบื้องหลัง

1. Black Rock Shooter (BRS) - แบล็ค ร็อก ชูตเตอร์
2. Dead Master (DM) - เดดมาสเตอร์
3. Strengt (STR) - สเตรนจ์
4. Black Gold Saw (BGS) - แบล็ค โกลด์ ซอร์
5. Chariot (CHR) - ชาร์ล็อตต์

เกมแบล็ค ร็อก ชูตเตอร์
----------------------

1. ไวท์ ร็อก ชูตเตอร์
2. แบล็ค ร็อก ชูตเตอร์
3. นานะ เกรย์
4. เนฟ

แหล่งข้อมูลอื่น
---------------

* (ญี่ปุ่น)


1. ↑
**ดร.ถาวร เกียรติไชยากร** นายกสมาคมศิษย์เก่าวิทยาลัยครู-มหาวิทยาลัยราชภัฎเชียงใหม่ อดีตสมาชิกวุฒิสภา เกิดเมื่อวันที่ 20 สิงหาคม พ.ศ. 2495 ที่อำเภอสันป่าตอง จังหวัดเชียงใหม่ น้องชายของสุรพล เกียรติไชยากร ส.ส.จังหวัดเชียงใหม่ ดร.ถาวร เป็นนักการเมืองที่ให้ความสำคัญกับงานด้านการศึกษา โดยการสนับสนุนให้มีการจัดตั้งมหาวิทยาลัยเทคโนโลยีราชมงคลล้านนา ภาคพายัพเชียงใหม่ (จอมทอง) และการพัฒนาสร้างชุมชนการเรียนรู้ของวิทยาลัยการอาชีพจอมทอง

การศึกษา
--------

ดร.ถาวร เกียรติไชยากร สำเร็จการศึกษาสาขาวิชาไฟฟ้า จากวิทยาลัยเทคนิคภาคพายัพ ระดับปริญญาโทสาขาศิลปศาสตรมหาบัณฑิต จากมหาวิทยาลัยราชภัฏเชียงใหม่ และระดับปริญญาเอก สาขารัฐประศาสนศาสตรดุษฎีบัณฑิต จากมหาวิทยาลัยสวนดุสิต

งานการเมือง
-----------

ถาวร เกียรติไชยากร ได้รับเลือกตั้งเป็นสมาชิกวุฒิสภา จังหวัดเชียงใหม่ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ลงสมัครรับเลือกตั้ง ส.ส. จังหวัดเชียงใหม่ สังกัดพรรคพลังประชาชน คู่กับนายสุรพล เกียรติไชยากร แต่นายสุรพลได้รับเลือกตั้งเป็น ส.ส.เพียงคนเดียว

ในปี พ.ศ. 2555 ได้ลงสมัครรับเลือกตั้งนายกองค์การบริหารส่วนจังหวัดเชียงใหม่ ในนามกลุ่มเพื่อไทยเชียงใหม่ โดยได้รับการสนับสนุนจากนายสุรพล เกียรติไชยากร ส.ส.เชียงใหม่ แต่พ่ายแพ้ให้กับนายบุญเลิศ บูรณุปกรณ์ กลุ่มเพื่อไทยคุณธรรม ซึ่งได้รับการสนับสนุนจาก ส.ส.พรรคเพื่อไทย จังหวัดเชียงใหม่ ที่เหลือทั้งหมด โดยได้คะแนน 150,723 คะแนน และได้รับคะแนนในเขตอำเภอจอมทองมากกว่าผู้ชนะการเลือกตั้ง (นายบุญเลิศ บูรณุปกรณ์)

เครื่องราชอิสริยาภรณ์
---------------------

* พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  วิทยาลัยการอาชีพจอมทองร่วมสร้างชุมชนส่งเสริมการศึกษา[*ลิงก์เสีย*]
2. ↑  "ประกาศคณะกรรมการการเลือกตั้ง เรื่อง ผลการเลือกตั้งสมาชิกวุฒิสภา เขตเลือกตั้งจังหวัดเชียงใหม่ (พลตรี อินทรัตน์ ยอดบางเตย นายถาวร เกียรติไชยากร พลตำรวจเอก สวัสดิ์ อมรวิวัฒน์)" (PDF). คลังข้อมูลเก่าเก็บจากแหล่งเดิม (PDF)เมื่อ 2021-12-05. สืบค้นเมื่อ 2011-07-26.
3. ↑  รายชื่อผู้สมัคร ส.ส. จังหวัดเชียงใหม่[*ลิงก์เสีย*]
4. ↑  ผลคะแนน"บุญเลิศ"ลิ่ว428,898 นั่งนายกอบจ.เชียงใหม่ ชนะเมีย"เนวิน"นายกอบจ.บุรีรัมย์1.3หมื่น
5. ↑  รายงานผลการเลือกตั้ง อบจ.เชียงใหม่ เก็บถาวร 2012-06-27 ที่ เวย์แบ็กแมชชีนจากเว็บไซต์ อบจ.เชียงใหม่ สืบค้นวันที่ 1 กรกฎาคม 2555 ไล่ออก
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-06-28 ที่ เวย์แบ็กแมชชีน, เล่ม ๑๒๑ ตอนที่ ๒๓ ข หน้า ๑๑, ๒๖ พฤศจิกายน ๒๕๔๗
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-05-22 ที่ เวย์แบ็กแมชชีน, เล่ม ๑๒๐ ตอนที่ ๑๙ ข หน้า ๓๑, ๑ ธันวาคม ๒๕๔๖
**บริษัทรัฐวิสาหกิจหวยพัฒนา** (ลาว: ບໍລິສັດ ລັດ​ວິ​ສາ​ຫະ​ກິດຫວຍພັດທະນາ​) หรือ **หวยพัฒนา** (ลาว: ຫວຍພັດທະນາ​) เป็นรัฐวิสาหกิจที่ขึ้นตรงกับรัฐบาลลาวผ่านกระทรวงการเงิน มีหน้าที่ในการออกสลากเพื่อนำรายได้เข้ารัฐบาล และสนับสนุนกิจกรรมต่างๆของรัฐ (ลักษณะของหน่วยงานนี้เทียบเท่ากับสำนักงานสลากกินแบ่งรัฐบาลของรัฐบาลไทย)

ประวัติ
-------

หวยพัฒนาเกิดขึ้นพร้อมกับการเปลี่ยนแปลงการปกครองเป็นระบอบสังคมนิยมคอมมิวนิสต์ เพื่อเป็นการระดมทุนเข้ารัฐบาล  
ก่อตั้งในปี พ.ศ. 2525 โดยประธานประเทศลาว ไกสอน พมวิหาน ตามมติสภารัฐมนตรีที่ 347/ปสล. ลงวันที่ 14 ธันวาคม พ.ศ. 2525 ในชื่อ "คณะหวยพัฒนา" ก่อนจะเปลี่ยนมาเป็นชื่อปัจจุบันในปี พ.ศ. 2540 และในปี พ.ศ. 2545 มีการเปิดโอกาสให้เอกชนเข้ามาร่วมจำหน่ายหวยพัฒนาด้วย 
ปัจจุบัน บริษัทรัฐวิสาหกิจหวยพัฒนา จัดจำหน่ายสลากหลายรูปแบบ เช่น สลากเลข 5 ตัวในวาระสำคัญๆ สลากแบบจดขาย สลากดิจิทัลโดยใช้เครื่องจำหน่ายอัตโนมัติ และสลากแบบ SMS  รวมถึงให้บริการรับแทงพนันฟุตบอลแบบถูกกฎหมายอีกด้วย ล่าสุด บริษัทรัฐวิสาหกิจหวยพัฒนาได้ยุติการจำหน่ายสลากแบบจดขายในพื้นที่นครหลวงเวียงจันทน์และปริมณฑล เมื่อวันที่ 31 มีนาคม พ.ศ. 2559 

เมื่อวันที่ 19 มีนาคม พ.ศ. 2550 มีการเปิดอาคารสำนักงานใหญ่ของบริษัทรัฐวิสาหกิจหวยพัฒนา เป็นอาคารชั้นเดียว 2 หลัง อาคาร 2 ชั้น 1 หลัง และอาคารชั้นเดียวตามแบบสถาปัตยกรรมลาว 1 หลัง ต่อเชื่อมกับอาคารเดิมที่ทำการบูรณะเพื่อใช้เป็นโรงพิมพ์สลาก

การออกสลาก
----------

ปัจจุบัน หวยพัฒนาออกรางวัลทุกวันจันทร์ พุธ และศุกร์ เวลา 20:00 น. มีการถ่ายทอดสดผ่านสถานีวิทยุกระจายเสียงแห่งชาติลาว และ สถานีโทรทัศน์แห่งชาติลาว ช่อง 1 (ทชล.1) โดยรูปแบบการออกรางวัลจะคล้ายคลึงกับการออกรางวัลของสลากกินแบ่งรัฐบาลของไทย ผลการออกรางวัลเลข 3 ตัว และ 2 ตัว ของสลากแบบจดขาย สลากดิจิทัลโดยใช้เครื่องจำหน่ายอัตโนมัติ และสลากแบบ SMS จะใช้เลข 3 และ 2 หลักท้ายของผลรางวัลเลข 4 ตัว มาใช้เป็นผลออกรางวัล

ต่อมาเมื่อวันที่ 15 สิงหาคม 2566 ได้เพิ่มการออกรางวัล ทดลองพิมพ์-แจกจ่าย สินค้าลอตเตอรี่เพิ่ม 12 ราศี และเพิ่มวันรางวัลพิเศษ ทุกวันอังคารและ วันพฤหัสบดี ช่องทางการแจกจ่าย ผ่าน POS และ Application Insee ฮับ ซึ่งเป็นทางเลือกใหม่ของรางวัลผู้โชคดี ตามประกาศของสำนักงาน นายกรัฐมนตรี หมายเลข 973/ฮัสเนีย วันที่ 26 พ.ค. 2023 และข้อ ตกลงรัฐบาล 2/กง วันที่ 26 มิ.ย. 2023

ห้องว่าการสำนักนายกรัฐมนตรี มีคำสั่งเมื่อวันที่ 17 สิงหาคม 2560 ให้บริษัทรัฐวิสาหกิจหวยพัฒนาลดการออกรางวัลเป็นสัปดาห์ละครั้ง ยกเลิกการให้บริการรับแทงพนันฟุตบอลและสลาก SMS รวมถึงป้องปรามการจำหน่ายหวยผิดกฎหมายอีกด้วย

และในปี2564 สำนักงานรัฐวิสาหกิจหวยพัฒนาได้เปลี่ยนแปลงการออกรางวัล แต่เดิมจะออกเลขท้าย5ตัว ให้เพื่มหลักที่6 เป็นรางวัลเลขท้าย6ตัว
ซึ่งจะเพื่มมูลค่ารางวัลมากกว่าเท่าเดิม

หวยนามสัตว์ 4/40
----------------

การออกเลขนามสัตว์ จะออกหลังจากเสร็จสิ้นการออกรางวัลใหญ่ ซึ่งมีเลขทั้งหมด40เลข
โดยให้ซื้อ3นามสัตว์ โดยสามารถถูกตำแหน่งไหนก็ได้ ปัจจุบันในปี 2023 เป็นต้นมาได้เพิ่มจำนวนรางวัลเป็น 4 นามสัตว์ จึงเรียกชื่อใหม่ว่า หวยตำราฝัน 4/40

อ้างอิง
-------

1. 1 2  ก้าวไกล ลาวขาย "หวย SMS" ผ่านโทรศัพท์มือถือ[*ลิงก์เสีย*], เอ็มจีอาร์ออนไลน์
2. ↑
3. ↑  [*ลิงก์เสีย*]
4. ↑  หวยลาวก้าวไกล.. มีออกให้ลุ้นรวยทุก 2 วันครึ่ง[*ลิงก์เสีย*], เอ็มจีอาร์ออนไลน์
5. ↑  Aindravudh (2023-08-15). "หวยลาว เพิ่มวันออกเป็น 5 วัน/สัปดาห์ หวย 12 ราศี". *Thaiger ข่าวไทย*.
6. ↑
7. ↑  "หวยลาว Archives". *Thaiger ข่าวไทย*.

แหล่งข้อมูล
-----------

* บริษัทรัฐวิสาหกิจหวยพัฒนา
* หวยพัฒนา ที่เฟซบุ๊ก
* ถ่ายทอดสดหวยลาว
* ซื้อหวยลาว
* แทงหวยลาว
**ป้อมปราการเกาะกลางแม่น้ำเจ้าพระยาหนึ่งเดี่ยวในโลก ป้อมผีเสื้อสมุทร** ตั้งอยู่บนเกาะกลางแม่น้ำในแม่น้ำเจ้าพระยา ด้านใต้พระสมุทรเจดีย์ จังหวัดสมุทรปราการ พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ ให้สร้างขึ้นเมื่อปี พ.ศ. 2362 ซึ่งอยู่ในระหว่างทางเดินเรือ 2 ทาง แต่การสร้างป้อมในครั้งนั้นไม่แล้วเสร็จ ต่อมาในปี พ.ศ. 2365 ทรงพระกรุณาโปรดเกล้าฯ ให้สมเด็จพระเจ้าลูกยาเธอ กรมหมื่นเจษฎาบดินทร์ ทรงดำเนินการแก้ไขป้อมผีเสื้อสมุทรให้ดียิ่งขึ้น จนกระทั่งในรัชสมัยพระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าโปรดกระหม่อม ให้กรมพระราชวังบวรสถานมงคลเสด็จไปทรงแก้ไขอีกครั้งหนึ่ง

ตัวป้อมมีลักษณะเหมือนผีเสื้อ ใช้ด้านหางผีเสื้อเป็นทางเข้า ต่อมาทางเดินเรือด้านตะวันตกตื้นเขินจนเรือใหญ่ไม่สามารถแล่นผ่านได้ ที่ตั้งป้อมจึงดูชิดติดกับฝั่งธนบุรี

ในสมัยสร้างป้อมขึ้นครั้งแรก อาวุธประจำป้อมใช้ปืนบรรจุลูกดินทางปากกระบอก และได้เริ่มใช้ปืนใหญ่บรรจุลูกทางท้ายแทน เมื่อปี พ.ศ. 2435 เป็นปืนชนิดหลุม (ปืนเสือหมอบ) ขนาด 6 นิ้ว รวม 3 กระบอก โดยสั่งซื้อจากบริษัท วิกเกอร์ อาร์มสตรอง ประเทศอังกฤษ และนายพลเรือโท พระยาวิจิตรนาวี (วิลเลียม บุณยะกลิน) เป็นนายช่างกลทำการติดตั้งปืนนี้ ต่อจากการติดตั้งปืนใหญ่ชนิดเดียวกันกับที่ป้อมพระจุลจอมเกล้า

ป้อมผีเสื้อสมุทรแห่งนี้เคยทำการยิงต่อสู้กับหมู่เรือรบฝรั่งเศส 2 ลำ ที่ล่วงล้ำเข้ามาในแม่น้ำเจ้าพระยา เมื่อวันที่ 13 กรกฎาคม พ.ศ. 2436 ซึ่งเป็นเหตุการณ์ที่สำคัญเหตุการณ์หนึ่งในประวัติศาสตร์ไทย

* บริเวณทางเดินหลักภายในป้อมผีเสื้อสมุทรบริเวณทางเดินหลักภายในป้อมผีเสื้อสมุทร
* ปืนใหญ่เสือหมอบปืนใหญ่เสือหมอบ
* ปืนใหญ่เสือหมอบปืนใหญ่เสือหมอบ

แหล่งข้อมูลอื่น
---------------

* แผนที่และภาพถ่ายทางอากาศของ ป้อมผีเสื้อสมุทร
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°35′42″N 100°35′15″E﻿ / ﻿13.5950191°N 100.5874193°E﻿ / 13.5950191; 100.5874193
**การปฏิวัติเซาร์** (อังกฤษ: Saur Revolution, Sawr Revolution; ดารี: إنقلاب ثور; ปาทาน: د ثور انقلاب‎) เป็นการปฏิวัติที่นำโดยพรรคประชาธิปไตยประชาชนอัฟกานิสถาน (PDPA) เพื่อโค่นล้มรัฐบาลของโมฮัมเหม็ด ดาวูด ข่าน เกิดขึ้นระหว่างวันที่ 27–28 เมษายน ค.ศ. 1978 คำว่า "เซาร์" เป็นคำในภาษาดารี หมายถึงเดือนที่สองในปฏิทินเปอร์เซีย ซึ่งเป็นเดือนที่เกิดเหตุดังกล่าว

เบื้องหลัง
----------

พระเจ้าโมฮัมหมัด ซาฮีร์ ชาห์ทรงเป็นพระมหากษัตริย์แห่งราชอาณาจักรอัฟกานิสถานตั้งแต่ ค.ศ. 1933 ในปี ค.ศ. 1973 อดีตนายกรัฐมนตรีอัฟกานิสถานและพระภาดา (ลูกพี่ลูกน้อง) ของพระองค์คือ โมฮัมเหม็ด ดาวูด ข่าน ทำการรัฐประหารยึดอำนาจขณะที่พระองค์เสด็จไปรักษาพระจักษุ (ดวงตา) ที่ประเทศอิตาลี ดาวูด ข่านประกาศให้อัฟกานิสถานเป็นสาธารณรัฐ โดยตัวเองดำรงตำแหน่งประธานาธิบดีและใช้พระราชวังอาร์กเป็นทำเนียบประธานาธิบดี การปกครองของดาวูด ข่านก่อให้เกิดความขัดแย้งกับพรรคประชาธิปไตยประชาชนอัฟกานิสถาน ซึ่งเป็นพรรคคอมมิวนิสต์ ในปี ค.ศ. 1978 ความขัดแย้งยิ่งทวีความรุนแรงขึ้นเมื่อมีร์ อัคบาร์ ไคเบอร์ (Mir Akbar Khyber) สมาชิกคนสำคัญคนหนึ่งของพรรคถูกฆาตกรรม ทำให้เริ่มมีการประท้วงต่อต้านรัฐบาล ฮะฟีซอลลาห์ อะมีน ผู้นำคนหนึ่งของพรรคกังวลว่ารัฐบาลของดาวูด ข่านมีแผนจะกำจัดพรรคคอมมิวนิสต์ จึงคิดก่อการปฏิวัติขึ้นก่อน

เหตุการณ์
---------

ช่วงเช้าของวันที่ 27 เมษายน ค.ศ. 1978 พรรคคอมมิวนิสต์ฝ่ายคัลก์ (Khalq) ได้นำกำลังทหารเข้าโจมตีทำเนียบประธานาธิบดี พรรคคอมมิวนิสต์เลือกวันนี้เพราะเป็นวันที่ผู้บัญชาการทหารและเจ้าหน้าที่รัฐบาลส่วนใหญ่หยุดทำงานเพื่อประกอบพิธีกรรมทางศาสนา ผู้เห็นเหตุการณ์กล่าวว่าเริ่มมีการยิงปะทะและการใช้รถถังในช่วงเที่ยง ต่อมาในช่วงบ่ายมีการใช้เครื่องบินขับไล่ เมื่อถึงช่วงเย็น ก็มีการประกาศว่ารัฐบาลของดาวูด ข่านถูกโค่นล้มแล้วโดยฝ่ายคัลก์ (การใช้คำว่า "คัลก์" เป็นสิ่งบ่งชี้ว่าพรรคคอมมิวนิสต์เป็นผู้ก่อการปฏิวัติ) การปะทะกันยังคงมีขึ้นจนถึงเที่ยงคืน จนถึงช่วงเช้าวันต่อมา ประธานาธิบดีดาวูด ข่านและครอบครัวพยายามจะหลบหนีออกจากทำเนียบประธานาธิบดี แต่ทั้งหมดถูกสังหาร

หลังการปฏิวัติ นูร์ มูฮัมหมัด ตะรากีได้ขึ้นเป็นผู้นำคนใหม่ และจัดตั้งรัฐบาลที่มาจากฝ่ายคัลก์และฝ่ายพาร์ชัม (Parcham) แต่หลังจากนั้นไม่นาน ตะรากีก็ถูกฮะฟีซอลลาห์ อะมีนโค่นอำนาจ การปกครองของพรรคคอมมิวนิสต์ก่อให้เกิดความขัดแย้งรอบใหม่กับกลุ่มอนุรักษนิยม (มุจญาฮิดีน) และนำไปสู่การแทรกแซงจากสหภาพโซเวียตและสงครามโซเวียตในอัฟกานิสถานในเวลาต่อมา

อ้างอิง
-------

1. ↑  Barnett R. Rubin, *The Fragmentation of Afghanistan* (Yale University Press, 2002), p. 105
2. ↑  Countries and Territories of the World
3. ↑  "Chapter 5. The Saur Revolution" (PDF). คลังข้อมูลเก่าเก็บจากแหล่งเดิม (PDF)เมื่อ 2015-03-08. สืบค้นเมื่อ 2015-11-06.
4. ↑  Thompson, Larry Clinton. "Surviving the '78 Revolution in Afghanistan". , เข้าถึง 6 เมษายน 2011
5. ↑  "Afghanland.com Afghanistan Mohammad Daud Khan". คลังข้อมูลเก่าเก็บจากแหล่งเดิมเมื่อ 2015-09-06. สืบค้นเมื่อ 2015-11-06.
6. ↑  BBC News | Analysis | Afghanistan: 20 years of bloodshed

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ การปฏิวัติเซาร์